Има много причини да изберете мрежите, вместо различните видове химични разтвори. На първо място с тях е възможно да се развива еко и био земеделие, без наличие на опасни за здравето химикали в готовата продукция. Отпада и карантинният период след опръскване, което позволява на стопаните да събират реколтата по всяко време. Мрежата освен това изисква еднократна инвестиция на средства, докато защитните препарати се набавят през целия период на отглеждане.